Skiskytterrifle

En skiskytterrifle eller et skiskyttergevær er en rifle laget for skiskyting. Skiskyttergevær har ofte svært lav vekt, integrerte magasinholdere, rettrekkermekanisme og et ergonomisk skjefte som egner seg både for liggende og stående skytestilling. Geværene som brukes i moderne olympisk skiskyting er i .22 Long Rifle, mens grovkalibrede skiskytterrifler blant annet brukes i skifelt og elgskiskyting.

Modeller

Finkaliber 

Et mye brukt våpen er Anschütz 1827 Fortner som hevdes å bli brukt av 97% av verdens skiskyttere. Fortner-riflen har en slagtid på rundt 1,7 millisekunder, hvilket gir en total tid på rundt 4 millisekunder fra avtrekket er utløst til kulen har forlatt løpet. Dagens hovedkonkurrent til Anschütz 1827F er 7-serie riflene til russiske Izhmash.

Under er en liste over mye brukte .22 LR våpen gjennom tidene:
  Anschütz 54/1427
  Anschütz 64
  Anschütz Fortner 1727
  Anschütz Fortner 1827
  Izhmash SV99 (1999-?)
  Izhmash 7-3, 7-4, 7-5
  Sako P72 (1972-?)
  Sako P78/M78 (produsert 1978-1986?)
  Finnbiathlon (1976-1984)
  Våpensmia Rekruttrifle

Grovkaliber 
Grovkalibevåpen etter opprinnelsesland:

  Mauser M59 (6,5 × 55 mm), tidligere brukt av norske skiskyttere.
  Krag-Jørgensen, tidligere brukt av norske skyttere i nordisk skifelt.
  Mauser M67, tidligere brukt av norske skyttere i nordisk skifelt.
  Sig Sauer 200 STR, nåværende standardvåpen i nordisk skifelt.
  Carl Gustav CG-62 (6,5 × 55 mm), tidligere brukt av svenske skiskyttere.
  Mauser m/96 (6,5 × 55 mm), tidligere brukt av svenske skiskyttere.
  Ag m/42 Ljungmann (6,5 × 55 mm), tidligere brukt av svenske skiskyttere.
  Sako Forester L579 (.243 Win?), tidligere brukt av finske skiskyttere.
  Mosin Nagant M28-57 (7,62 × 54R), tidligere brukt av finske skiskyttere.
  Mosin-Nagant Vostok (6,5 x 54R) var standardvåpenet til Sovjetunionen på 60- og 70-tallet.
  Winchester Model 70 (.243 Win og .308 Win), tidligere brukt av amerikanske skiskyttere.

Se også 
 Viltmålskyting
 Nordisk skifeltskyting
 Elgskiskyting

Referanser

Eksterne lenker 
 «skiskyting» på DigitaltMuseum

Skiskyting
Geværer